Държавен вестник, бр. 65, 2008 г., стр. 7

Б Р О Й  65
Д Ъ Р Ж А В Е Н   В Е С Т Н И К
С Т Р .  7
§ 29. В тримесечен срок от влизането в сила
на този закон Министерският съвет по предло-
жение на министъра на здравеопазването съз-
дава към министъра на здравеопазването фон-
да по чл. 10а, ал. 2, т. 1 за инвестиционни цели,
включително за придобиване на дълготрайни
материални активи за лечебните заведения.
§ 30. Общински съвет, взел решение за при-
ватизация на общинско участие в капитала на
лечебни заведения по реда на § 28, създава фон-
да по чл. 10, ал. 2 за инвестиционни цели в здра-
веопазването, включително за придобиване на
дълготрайни материални активи за лечебните
заведения, и приема правилник за неговата
дейност.
§ 31. Законът влиза в сила от деня на обна-
родването му в “Държавен вестник”.
Законът е приет от 40-то Народно събрание
на 9 юли 2008 г. и е подпечатан с официалния
печат на Народното събрание.
Председател на Народното събрание:
Георги Пирински
1122
РЕШЕНИЕ
по Доклада за дейността на Комисията за ус-
тановяване на имущество, придобито от пре-
стъпна дейност за 2007 г.
Народното събрание на основание чл. 84, т.
17 от Конституцията на Република България и
чл. 13, ал. 4 от Закона за отнемане в полза на
държавата на имущество, придобито от прес-
тъпна дейност
Р Е Ш И :
1. Приема Доклада за дейността на Комиси-
ята за установяване на имущество, придобито
от престъпна дейност за 2007 г.
2. Препоръчва на Комисията за установяване
на имущество, придобито от престъпна дейност
да разгледа Становището на Комисията за бор-
ба с корупцията на Народното събрание по Док-
лада по т.1 и да съобрази бъдещата си работа със
съдържащите се в Становището препоръки.
Решението е прието от 40-то Народно събра-
ние на 11 юли 2008 г. и е подпечатано с офици-
алния печат на Народното събрание.
Председател на Народното събрание:
Георги Пирински
1127
ДЕКЛАРАЦИЯ
на Народното събрание на Република Бълга-
рия за децата на България
Ние, народните представители в Четириде-
сетото Народно събрание на Република Бълга-
рия,
Като се позоваваме на:
—Приетата от Общото събрание на ООН на
20.11.1989 г. Конвенция за правата на детето;
Като припомняме, че:
—На 11.04.1991 г. Седмото Велико Народно
събрание на Република България ратифицира
Конвенцията;
Като отбелязваме, че:
—Дългосрочната държавна политика на Ре-
публика България е в съответствие с основните
принципи на Конвенцията за защита на най-
добрите интереси на детето;
Като посочваме, че:
—Приетата от 40-то Народно събрание На-
ционална стратегия за детето 2008—2018 г. е
дългосрочен стратегически документ за защи-
та на правата на децата, утвърждаващ значи-
мостта и неделимостта на всичките им права;
Като приемаме, че:
—Преодолените предизвикателства при
развитието на страната и новите изисквания
в условията на пълноправното є членство в
Европейския съюз са база за достигане на
реални и значими изменения в цялостния со-
циален и духовен климат, особено по отноше-
ние на децата;
Като отчитаме, че:
—Икономическите, социалните, културни-
те, гражданските, политическите и специфич-
ните права на детето са неделими и единни и
тяхното постигане е най-важното условие за
днешното и бъдещото развитие на страната;
Като се присъединяваме към европейска-
та и световната общност за защита на живота,
здравето и развитието на малките граждани
на планетата и убедени в значението на ста-
билно работеща законодателна рамка, обхва-
щаща цялостно въпросите на детето и пред-
поставяща условия за неговото развитие и
благополучие,
Д Е К Л А Р И Р А М Е :
1. Потвърждаваме волята си като народни
представители да осигурим нормативни усло-
вия за:
—преодоляване на неграмотността;
—качествено образование;
—добри здравни грижи;
—сигурност в семейството и на улицата;
—защита от насилие и експлоатация;
—социална сигурност и битови условия;
—зачитане на мнението и достъп до инфор-
мация;
—свобода на изразяването;
—гражданските им права на живот, нацио-
налност, идентичност, социализация и недис-
криминация;
—правото им на възпитание, духовен и кул-
турен живот и особено на специфичните пот-
ребности на децата, лишени от родителски гри-
жи, и на децата с увреждания, както и особени-
те права на групата на децата в риск.
2. Призоваваме всички държавни и общинс-
ки органи, политически сили, гражданското
общество, медиите и родителите да координи-